Pilar Bavariakoa eta Borboikoa

Maria del Pilar Bavariakoa eta Borboikoa (Munich, 1891ko martxoaren 13a – Ibidem, 1987ko urtarrilaren 29a) alemaniar printzesa eta margolaria izan zen.

 Bizitza 

 Familia 
Gurasoak Luis Fernando Bavariako printzea eta Maria de la Paz Borboiko infanta izan ziren. Bikotearen hirugarren ondorengoa eta alaba bakarra izan zen. Aitaren aldetik Adalberto Bavariako printzea eta Amalia Borboiko infanta espainiarraren biloba zen; amaren aldetik, ostera, Espainiako Elisabet II.a Borboiko erregina eta Frantzisko Asiskoa Borboiko errege ezkontidearena. Amaren aldeko izeba zenaren izena zeraman, Maria del Pilar Borboikoa eta Borboiko infantarena, 18 urte zituela hil zena. 

 Ikasketak 
Artearen historia, pintura eta grafika ikasi zituen. Margolari ikasketak Hans von Bartels, Willi Geiger, Moritz Heymann eta Viktoria Zimmermannen eskutik jaso zituen. Claude Monet, Camille Pissarro eta frantziar inpresionismoak moldatu zuten. Munich Zaharreko Artisten Elkarteko eta Margolarien Batasuneko kidea izan zen. Bere margolanak Bavariako Estatuko Galerian, Munichen, Lenbach Haus-en, Udal Galerian eta bilduma pribatu askotan ikus daitezke. Gainera, Alemaniako Gurutze Gorriko kidea izan zen 40 urtez eta bere lehengusuaren, Espainiako Alfontso XIII.a Borboiko erregearen, bizitzari buruzko liburu baten egilea izan zen. Printzesaren esanetan, bere bizitzako maitasunik handiena bere lehengusu Alfontso XIII.a izan zen eta horregatik ez zen inoiz ezkondu.

Pilar ez zen inoiz ezkondu. Kirolari handia eta bidaiari nekaezina izan zen, Italian, Espainian eta Afrika iparraldean zehar ibili zen. 

 Heriotza 
Nymphenburgen hil zen 1987. urtean, 96 urte egitear zela, jaio zen leku berean. Bere gorpua Andechs-eko Abadiara eraman zuten.

 Lanak 
Hainbat literatur lan idatzi zituen, bere lehengusu Alfontso XIII.aren biografiatik hasi eta bi bidaia liburu  ere bai:

  Meine zweite Autoreise nach Spanien [Errepidezko nire bigarren bidaia Espainiara] (alemanieraz). Munchen: Lindauer. 1914. 
  Zehn Tage im Auto durch den Norden von Spanien [Hamar egun autoz Espainiako iparraldean barrena] (alemanieraz). Berlin: Klassing. 1914. 
  Don Alfonso XIII: a study of monarchy. Londres: John Murray. 1931. 

 Aginduak 
 Teresaren Ordenako ohorezko dama. (Bavariako Erresuma)
 Santa Isabel Ordenako dama. (Bavariako Erresuma)
 1891ko apirilaren 2a: Maria Luisa Erreginaren Dama Nobleen Ordenakoa. (Espainiako Erresuma)link=Archivo:Order_of_Queen_Maria_Luisa_(Spain)_-_ribbon_bar.svg|50x50px

 Erreferentziak 

 Kanpo estekak 

Kategoria:Munichtarrak
Kategoria:Munichen hildakoak
Kategoria:Printzesak
Kategoria:Emakume margolariak
Kategoria:Alemaniako margolariak